కార్మిక, ఉపాధికల్పన మంత్రిత్వ శాఖ
దేశంలోని నిరుద్యోగులకు ఉపాధి హామీ
వార్షిక లేబ ర్ ఫోర్స్ సర్వే ని గణాంకాలు, కార్యక్రమాల అమలు మంత్రిత్వశాఖకు చెందిన నేషనల్ స్టాటిస్టికల్ ఆఫీస్  చేపడుతుంది. 2017-18,2018-19,2019-20 సంవత్సరాలకు సంబంధించి ఈ సంస్థ అధ్యయనం ప్రకారం 15 సంవత్సరాలు అంతకు పైబడిన వారిలో నిరుద్యోగ రేటు సాధారణ స్థాయి ప్రాతిపకదికన దేశంలో వరుసగా 6.0,5.8, 4.8 శాతాలుగా ఉంది.
ఉపాధి అవకాశాలు కల్పించడం, ఉపాధి సృష్టి అనేవి ప్రభుత్వ ప్రాధాన్యతా అంశాలుగా ఉన్నాయి. ఇందుకు భారత ప్రభుత్వం దేశంలో ఉపాధి అవకాశాలను కల్పించేందుకు పలు చర్యలు తీసుకుంటోంది. కోవిడ్ 19 ప్రతికూల ప్రభావాన్ని తట్టుకునేలా వ్యాపార రంగానికి ఊతం ఇచ్చేందుకు ప్రభుత్వం ఆత్మనిర్భర భారత్ ప్యాకేజ్ ని ప్రకటించింది. ఈ ప్యాకేజ్ కింద ప్రభుత్వం సుమారు 27 వేల కోట్ల రూపాయల ఆర్ధిక ఉద్దీపన ప్రకటించింది. ఈ ప్యాకేజ్ లో వివిధ దీర్ఘకాలిక పథకాలు, కార్యక్రమాలు , విధానాలు ఉన్నాయి. దేశం స్వావలంబన సాధించేందుకు ,ఉపాధి అవకాశాలు కల్పించేందుకు వీటిని నిర్దేశించారు.
ఆత్మనిర్భర్ భారత్ రోజ్ గార్ యోజన ని 2020 అక్టోబర్ 1న ప్రారంభించారు. దీనిని ఆత్మనిర్భర్ భారత్ 3.0 పాకేజ్ లో భాగంగా చేపట్టారు. కోవిడ్ 19 మహమ్మారి సమయంలో ఉపాధి కోల్పోయిన వారికి తిరిగి ఉపాధి లభించేట్టు చ ఏయడం, సామాజి భద్రత కల్పించడం, నూతన ఉపాధి అవకాశాల సృష్టిలో భాగంగా దీనిని చేపట్టారు. ఈ పథకాన్ని ఎంప్లాయిస్ ప్రావిడెంట్ ఫండ్ ఆర్గనైజేషన్  ద్వారా అమలు చేయడం జరుగుతోంది. ఇది ఎంప్లాయర్లపై ఆర్ధిక భారాన్ని తగ్గించేందుకు, మరింత మందికి ఉపాధి కల్పించేలా ప్రోత్సహించేందుకు ఇది దోహదపడింది. దీనికింద ప్రయోజనం పొందేందుకు లబ్ధిదారుల రిజిస్ట్రేషన్ గడువును 30.6.2021 నుంఇచ 31.03.2022 వరకు పొడిగించారు. . 29.01.2022 వరకు 46.89 లక్షల మందికి లబ్ధిదారులకు 1.26 లక్షలసంస్థల ద్వారా ప్రయోజనం కలిగిగేట్టు
చూశారు.
ప్రధానమంత్రి ముద్రా యోజన ని భారత ప్రభుత్వం అమలు చేస్తోంది. స్వయం ఉపాధి ని ప్రోత్సహించేందుకు ఈ కార్యక్రమాన్ని తీసుకువచ్చారు. పిఎంఎంవై కింద, కోలేటరల్ ఫ్రీ లోన్లను 10 లక్షల రూపాయల వరకు సూక్ష్మ, చిన్న వ్యాపార సంస్థలకు ఇస్తున్నారు. వ్యక్తులు వ్యాపారాన్ని ఏర్పాటు చేసుకోవడానికి లేదా తమ వ్యాపార కార్యకలాపాలను విస్తరింప చేసుకోవడానికి సహాయం అందించడం జరుగుతోంది. 21.01.2022 నాటికి ఈ పథకం కింద 32.12 కోట్ల రూపాయల రుణాలను మంజూరు చేయడం జరిగింది.
బీహార్, జార్ఖండ్, మధ్యప్రదేశ్, ఒడిషా, రాజస్థాన్ ఉత్తర ప్రదేశ్. రాష్ట్రాలలో ఎంపిక చేసిన 116 జిల్లాల్లో, పని ప్రదేశం నుంచి తిరిగి వచ్చిన వలస కార్మికులు , గ్రామీణ ప్రాంతాల్లోని యువతకు ఉపాధి కల్పించడం, జీవనోపాధి అవకాశాలను పెంచడానికి ప్రభుత్వం 125 రోజుల గరీబ్ కళ్యాణ్ రోజ్గర్ అభియాన్ ని 2020 జూన్ 20న ప్రారంభించింది. ,
ప్రధానమంత్రి గతి శక్తి కార్యక్రమం అనేది ఆర్థిక వృద్ధి , స్థిరమైన అభివృద్ధికి చేపట్టిన పరివర్తనాత్మక విధానం. రోడ్లు, రైల్వేలు, విమానాశ్రయాలు, ఓడరేవులు, మాస్ ట్రాన్స్పోర్ట్, జలరవానా, లాజిస్టిక్స్ మౌలికసదుపాయాలు అనే ఏడు అంశాల ద్వారా ఈ విధానం చేపట్టడం జరుగుతోంది. క్లీన్ ఎనర్జీ , సబ్కా ప్రయాస్ ద్వారా దీనిని చేపట్టడం జరిగింది., ఇది భారీగా ఉద్యోగాలు కల్పించడంతోపాటు, మౌలిక సదుపాయాల అవకాశాలను మరింత విస్తృతం చేస్తోంది.
రైల్వేలు, రోడ్లు, పట్టణ రవాణా, విద్యుత్, టెలికాం, టెక్స్టైల్స్ , చౌక గృహాల నిర్మాణం జాతీయ మౌలిక సదుపాయాల పైప్లైన్ వంటివాటిపై ప్రభుత్వం దృష్టి సారించింది. 2021-22 బ ఉత్పత్తి అనుసంధానిత ప్రోత్సాహక పథకాలను  ప్రారంభించింది, దీని వ్యయం రూ. 1.97 లక్షల కోట్లు, 2021-22 నుండి 5 సంవత్సరాల కాలానికి. ఈ కార్యక్రమాలన్నీ సమిష్టిగా ఉపాధిని కల్పిస్తాయని , బహుళ విధ ప్రభావం ద్వారా మధ్యకాలికంగా, దీర్ఘకాలికంగా ఉత్పత్తిని పెంచుతాయని భావిస్తున్నారు.
సూక్ష్మ, చిన్న మధ్యతరహా ఎంటర్ ప్రైజ్ల మంత్రిత్వశాఖకుచెందిన ప్రధానమంత్రి ఉపాధి కల్పనాకార్యక్రమం , గ్రామీణాభివృద్ధి మంత్రిత్వశాఖకుచెందిన మహాత్మాగాంధీ నేషనల్ రూరల్ ఎంప్లాయిమెంట్ గ్యారంటీ స్కీమ్ ,పండిట్దీన్ దయాళ్ ఉపాధ్యాయ గ్రామీణ యకౌశల్ యోజన,, హౌసింగ్, అర్బన్ వ్యవహారాల మంత్రిత్వశాఖకు చెందిన దీన్ దయాళ్ అంత్యోదయ యోజన- నేషనల్ అర్బన్ లైవ్లీ హుడ్ మిషన్ వంటి పథకాలను ప్రోత్సహిస్తూ ప్రభుత్వం ఉపాధి కల్పన కు పెద్ద పీట వేస్తూ పెద్ద ఎత్తున పెట్టుబడిపెట్టడంతోపాటు , ఈ పథకాలలో ప్రజా వ్యయాన్ని పెంచుతున్నది.
ఈ చర్యలతోపాటు, మేక్ ఇన్ ఇండియా, డిజిటల్ ఇండియా , స్మార్ట్ సిటి మిషన్, అటల్ మిషన్ ఫర్ రెజునువేషన్, అర్బన్ ట్రాన్స్ఫర్మేషన్, హౌసింగ్ ఫర్ ఆల్, ఇన్ ఫ్రాస్ట్ క్చర్ డవలప్మెంట్, ఇండస్ట్రియల్ కారిడార్స్ వంటి వాటిని ఉపాధి అవకాశాలు కల్పించేలా తీర్చిదిద్దడం జరిగింది.
ఈ సమాచారాన్ని కార్మిక, ఉపాధి కల్పన శాఖసహాయ మంత్రి శ్రీ రామేశ్వర్ తెలి రాజ్య సభకు తెలిపారు.